**ΚΕΦ. 23 Η νομοθεσία και η διοίκηση εκσυγχρονίζονται**

1. **Ποια εσωτερικά προβλήματα δημιούργησαν στο Βυζάντιο οι νικηφόροι πόλεμοι με τους γειτονικούς λαούς;**

Τα προβλήματα που δημιούργησαν οι νικηφόροι πόλεμοι των Βυζαντινών με τους γειτονικούς λαούς και ιδιαίτερα με τους Άραβες ήταν πολλά:

* Αποδιοργάνωσαν το στρατό των συνόρων και των ακριτικών περιοχών.
* Αποδυνάμωσαν οικονομικά το κράτος.
* Δεν υπήρχαν εργατικά χέρια στην ύπαιθρο.
* Οι νόμοι δεν εφαρμόζονταν δίκαια για όλους.
* Πήραν τα κτήματα των μικροκαλλιεργητών οι πλούσιοι (λόγω χρεών) και τους έκαναν δουλοπάροικους.

1. **Τι έκανε ο αυτοκράτορας Λέων ο Γ’ ο Ίσαυρος (717 – 741 μ.Χ.) για να αντιμετωπίσει τα προβλήματα;**

Ο Λέων ο Γ’ ο Ίσαυρος για να αντιμετωπίσει τα προβλήματα του Βυζαντίου έκανε αλλαγές στη νομοθεσία και στη διοίκηση:

* Χώρισε την αυτοκρατορία σε μεγάλες περιφέρειες, τα **«Θέματα»**, και έβαλε διοικητές στρατηγούς, υπεύθυνους για την ασφάλεια της περιοχής τους.
* Μοίρασε δημόσια γη στους γεωργούς των ακριτικών περιοχών, με την υποχρέωση να την καλλιεργούν οι ίδιοι, αλλά και να την προστατεύουν. **Ήταν οι γνωστοί μας Ακρίτες.**
* Άλλαξε τους παλιούς νόμους του Ιουστινιανού, τους προσάρμοσε στις ανάγκες της εποχής και τους δημοσίευσε σε μία συλλογή, **την «Εκλογή»**. Ήταν γραμμένη σε απλή ελληνική γλώσσα και έλεγε ότι: «όλοι οι πολίτες είναι ίσοι απέναντι στους νόμους και τη Δικαιοσύνη».
* Προστάτευσε την περιουσία των γεωργών και των κτηνοτρόφων με τον **«Γεωργικό Νόμο».**
* Επέβαλε στα εκκλησιαστικά και τα μοναστηριακά κτήματα φόρο.

1. **Πώς δέχτηκαν οι Βυζαντινοί τις αλλαγές του Λέοντα και των διαδόχων του;**

Οι λαϊκές τάξεις δέχτηκαν με ανακούφιση τις μεταρρυθμίσεις του Λέοντα Γ’ και των διαδόχων του. Δυσαρεστήθηκαν όμως οι πλούσιοι, οι «δυνατοί» και οι μοναχοί, γιατί τα μέτρα αυτά τους εμπόδιζαν να κερδίζουν περισσότερα.

**ΕΡΓΑΣΙΑ ΣΤΟ ΤΕΤΡΑΔΙΟ**

Πιστεύετε ότι οι οδηγίες προς τους δικαστές ήταν σωστές ή όχι και γιατί. Δώστε ένα παράδειγμα.

Διαβάστε την πηγή 2 «Οδηγίες προς τους δικαστές». Σελ. 71.